  Туспуктэм: Григорий Фомин Наталия Сильвестрова 2023-тӥ арын пӧсьтолэзе Ува каргуртын Спортъя элькун гужем гурт шудонъёс ортчозы. Али ӵошатсконъёслы талисман быръё. Со сярысь ёрослэн тӧроез Владимир Головин «ВКонтакте» мерлыко вотэсысь бамаз ивортӥз. Вань мылкыд карисьёс асьсэлэсь вариантсэс ӵектыны быгато. Марлы сыӵе быръёс лэсьтэмез одно ик вакчияк валэктоно. Суредъёсты, компьютерен лэсьтэм графикаосты, эскизъёсты, зарисовкаосты 25-тӥ южтолэзёзь «Увинский РИМЦ» муниципал кивалтэтъя компание (Ува каргурт, Энгельс нимо урам, 15 («Восток» кинотеатрлэн юртэз) вайыны яке rimc1@yandex.ru электрон почтае келяны луоз. Тодэ вайытом, 2022-тӥ арын Спортъя элькун гужем гурт шудонъёс Дэри ёросын ортчизы. Ӵошатсконъёслэн талисманзы Завьял батыр вал. Тегъёс: Спорт гуртшудонъёс Ува Удмуртия  